**Topias Hynninen** (s. 19. joulukuuta 2005 Vihti) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan oikea laitahyökkääjä. Hynninen pelaa pääasiassa seuran U20-joukkueessa, jonka varakapteenina hän toimii. Hynnistä on yleisesti pidetty yhtenä ikäluokkansa lupaavimmista pelaajista Suomessa ja hänestä on ennustettu parhaimmillaan kärkikierrosten varausta NHL:n varaustilaisuudessa 2024.

Ura
---

### Seuraura

Hynninen on Kalevan Pallon kasvatti. Hän oli kaudella 2019–2020 C-nuorten SM-karsinnoissa joukkueensa paras maalintekijä 13 osumallaan. Kaudella 2020–2021 Hynninen oli 13 osumallaan KalPan U18-joukkueen paras maalintekijä. Kaudella 2021–2022 hän voitti U20 SM-hopeaa.

Kaudeksi 2022–2023 Hynninen siirtyi yhdessä isoveljensä Tuomaksen kanssa Mikkelin Jukurien U20-joukkueeseen. Hän nousi vain 16-vuotiaana joukkueen varakapteeniksi. Hynninen oli tehoilla 12+26=38 Jukurien paras syöttäjä ja toiseksi paras pistemies Tuomaksen jälkeen. Hän teki 16-vuotiaana myös SM-liigadebyyttinsä 1. marraskuuta 2022 Tampereen Ilvestä vastaan, kun Pekka Jormakka ja Daniel Mäkiaho olivat sivussa. Hynninen merkittiin heti Jukureiden ykkösketjun vasempaan laitaan Otto Mäkisen ja Juhamatti Aaltosen viereen. Hän sai ottelussa jääaikaa 14.11 minuuttia. Liigauransa avausmaalin Hynninen teki viidennessä ottelussaan Tapaninpäivänä 26. joulukuuta 2022 vieraissa kasvattajaseuraansa Kalevan Palloa vastaan. Hän pelasi SM-liigassa kauden aikana 15 runkosarjaottelua tehden kolme maalia. Jukureiden kauden päätyttyä maaliskuussa 2023 seura lainasi Hynnisen loppukaudeksi Mestis-joukkue Iisalmen Peli-Karhuihin, jossa hän pelasi kolme runkosarjaottelua tehden kaksi syöttöpistettä ja neljä playoff-ottelua tehopistein 1+1=2.

Huhtikuussa 2023 Hynninen teki Jukureiden kanssa vuoden mittaisen SM-liigasopimuksen. Helmikuussa 2024 hän teki seuran kanssa kaksivuotisen jatkosopimuksen kevääseen 2026 saakka.

### Maajoukkueura

Hynninen pelasi alle 18-vuotiaiden MM-kilpailuissa vuonna 2023 sekä Hlinka Gretzky Cupissa vuonna 2022, jolloin hän voitti pronssia. Yhteensä Hynninen on pelannut kuusi nuorten ja 28 poikien maaottelua.

Muuta
-----

Hynnisen vuotta vanhempi isoveli Tuomas pelaa hyökkääjänä Jukurien U20-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2021–2022 | KalPa | U20-SM | 41 | 6 | 13 | 19 | 43 | 10 | 0 | 2 | 2 | 2 |
| 2022–2023 | Jukurit **(A)** | U20-SM | 39 | 12 | 26 | 38 | 12 | – | – | – | – | – | U18 | 5 | 1 | 2 | 3 | 0 |
|  | Jukurit | SM-liiga | 15 | 3 | 0 | 3 | 2 | – | – | – | – | – |
|  | IPK | Mestis | 3 | 0 | 2 | 2 | 0 | 4 | 1 | 1 | 2 | 0 |
| 1 kausi | yhteensä | SM-liiga | 15 | 3 | 0 | 3 | 2 | – | – | – | – | – |
| 1 kausi | yhteensä | Mestis | 3 | 0 | 2 | 2 | 0 | 4 | 1 | 1 | 2 | 0 |

Lähteet
-------

* Topias Hynninen The Internet Hockey Databasessa (englanniksi)
* Topias Hynninen Eurohockey-sivustolla (englanniksi)
* Topias Hynninen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Topias Hynninen *Elite Prospects*. Everysport Media Group AB.  (englanniksi)
2. 1 2  Pulkkinen, Aki-Petteri: Olli Jokinen nosti 16-vuotiaan jättilupauksen Juhamatti Aaltosen rinnalle *is.fi*.  1.11.2022. Sanoma Media Finland Oy. Viitattu 1.11.2022.
3. ↑  Elite Prospects - KalPa U16 *eliteprospects.com*. Everysport Media Group AB. Viitattu 1.11.2022. (englanniksi)
4. ↑  Elite Prospects - KalPa U18 *eliteprospects.com*. Everysport Media Group AB. Viitattu 1.11.2022. (englanniksi)
5. ↑  Heikkinen, Olli: Jokiset kahmivat tukun junioripelaajia KalPasta Jukureihin *savonsanomat.fi*.  12.4.2022. Savon Media Oy. Viitattu 1.11.2022.
6. ↑  Elite Prospects - Jukurit U20 *eliteprospects.com*. Everysport Media Group AB. Viitattu 21.5.2022. (englanniksi)
7. ↑  Karvonen, Ossi: Olli Jokiselta kiinnostava liike: 16-vuotias debytantti heti kovaan seuraan *MTVuutiset.fi*.  1.11.2022. Telia Company AB. Viitattu 1.11.2022.
8. ↑  Jukurit - Ilves, 1.11.2022 *liiga.fi*.  1.11.2022. Jääkiekon SM-liiga Oy. Viitattu 1.11.2022.
9. ↑  Jukurit - Ilves, 1.11.2022 *liiga.fi*.  1.11.2022. Jääkiekon SM-liiga Oy. Viitattu 1.11.2022.
10. ↑  Kalpa - Jukurit, 26.12.2022 *liiga.fi*.  26.12.2022. Jääkiekon SM-liiga Oy. Viitattu 26.12.2022.
11. ↑  Jukurien Hannes Häkkilän ja Topias Hynnisen kaudet jatkuvat lainapesteillä Mestiksessä. *twitter.com*.  15.3.2023. Jukurit HC Oy. Viitattu 10.4.2023.
12. ↑  Markus Oden jatkaa Jukurien hyökkäyksessä myös kaudella 2023-2024 *jukurit.fi*.  12.4.2023. Jukurit HC Oy. Viitattu 23.4.2023.
13. ↑  Topias Hynninen jatkaa Jukureissa seuraavien kahden kauden ajan *jukurit.fi*.  20.2.2024. Jukurit HC Oy. Viitattu 21.2.2024.
14. ↑  Topias Hynninen Eurohockey-sivustolla (englanniksi)
15. ↑  Tuomas Hynninen *Elite Prospects*. Everysport Media Group AB.  (englanniksi)

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä